[]เอกสารแนบ 3

คณะกรรมการตรวจสอบของ บริษัท ทีมพรีซิชั่น จำกัด (มหาชน) ประกอบด้วยกรรมการอิสระ 3
ท่าน คณะกรรมการตรวจสอบของบริษัทได้รับการแต่งตั้งจากคณะกรรมการบริษัท
ให้ปฏิบัติหน้าที่ในการสอบทานข้อมูลต่างๆ ที่เกี่ยวข้องกับการรายงานทางการเงิน
การตรวจสอบภายในและการตรวจสอบโดยผู้สอบบัญชีรับอนุญาต
พร้อมกันนี้คณะกรรมการตรวจสอบพยายามส่งเสริมและผลักดันให้บริษัทมีการปฏิบัติตามข้อพึงปฏิบัติที่ดีของบริษัทจดทะเบียน
เพื่อให้บริษัทมีการกำกับดูแลกิจการที่ดี
ตลอดจนให้การแนะนำในเรื่องการบริหารความเสี่ยงและระบบควบคุมภายในต่อผู้บริหาร

ในปี 2553 คณะกรรมการตรวจสอบมีการประชุม 4 ครั้ง
เพื่อทบทวนและสอบทานข้อมูลและรายงานทางการเงินของบริษัท
ซึ่งได้รับการรับรองโดยผู้สอบบัญชีรับอนุญาต รวมทั้งได้พิจารณาถึงกิจกรรมอื่นๆ
ของบริษัทที่เกี่ยวข้องกับกฏระเบียบและข้อกำหนดของตลาดหลักทรัพย์แห่งประเทศไทย
รวมถึงระบบการควบคุมภายในที่ดี

ในการประชุมแต่ละครั้งคณะกรรมการตรวจสอบได้พบปะอย่างอิสระกับฝ่ายบริหารและผู้ตรวจสอบภายในและผู้สอบบัญชีรับอนุญาตของบริษัทเพื่อทบทวนและประเมินผลเกี่ยวกับนโยบายและหลักการบัญชี
แนวทางการปฏิบัติที่เกี่ยวข้องกับการบัญชีและการเงิน การควบคุมภายในและแผนการตรวจสอบ
นอกจากนั้น
คณะกรรมการตรวจสอบยังได้ทบทวนและรับรองข้อมูลและรายงานทางการเงินสำหรับทุกสิ้นไตรมาส
และได้ให้คำแนะนำแก่คณะกรรมการบริษัทในการแก้ไขหรือลดจุดอ่อนในการควบคุมภายในและความเสี่ยงที่อาจเกิดขึ้นกับบริษัท

ผู้ตรวจสอบภายในมีหน้าที่ประเมินข้อบกพร่องในการควบคุมภายในบริษัท
โดยตรวจสอบกระบวนการทางบัญชีและการปฏิบัติงานของบริษัทอย่างมีระบบ
จัดทำรายงานเกี่ยวกับการควบคุมภายในที่ดี
นำเสนอแก่ผู้บริหารที่เกี่ยวข้องเพื่อกำหนดแผนการปฏิบัติงานในอนาคต
และประชุมอย่างสม่ำเสมอกับคณะกรรมการตรวจสอบเพื่อรายงานผลการตรวจสอบ
คณะกรรมการตรวจสอบมีหน้าที่สร้างความมั่นใจว่าข้อบกพร่องด้านการควบคุมภายในต่างๆ
จะได้รับการแก้ไขและป้องกันอย่างมีประสิทธิภาพและภายในเวลาที่เหมาะสม

คณะกรรมการบริษัทและคณะกรรมการตรวจสอบได้อนุมัตินโยบายการทำรายการและรายงานรายการที่อาจมีความขัดแย้งที่เกิดขึ้นในระหว่างปี
2553

จากการปฏิบัติหน้าที่ดังกล่าว คณะกรรมการตรวจสอบมีความเห็น ดังต่อไปนี้

1.  รายงานทางการเงินในปี 2553 มีความถูกต้อง ครบถ้วนและเป็นที่เชื่อถือได้

2.  สินทรัพย์ของบริษัทมีการป้องกันและรักษาเป็นอย่างดีการบันทึกรายการทางบัญชีมีความเหมาะสมและทรัพยากรได้ถูกใช้อย่างมีประสิทธิผลและประสิทธิภาพ

3.  บริษัทได้ปฏิบัติตามกฏหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์
    และกฏหมายที่เกี่ยวข้อง

4.  นายชัยกรณ์ อุ่นปิติพงษา แห่งสำนักงาน ดร.วิรัช แอนด์ แอสโซซิเอทส์ ผู้สอบบัญชีของบริษัท
    ได้ปฏิบัติหน้าที่อย่างเหมาะสม

5.  รายการที่อาจมีความขัดแย้งทางผลประโยชน์ที่เกิดขึ้นในปี2553
    มีความเหมาะสมและเป็นไปเพื่อประโยชน์สูงสุดของบริษัท

6.  ในปี2553
    มีจำนวนครั้งในการประชุมคณะกรรมการตรวจสอบโดยกรรมการตรวจสอบแต่ละท่านได้เข้าร่วมประชุมดังนี้

  นายชัย จรุงธนาภิบาล ประธานกรรมการตรวจสอบ 4/4

  รศ .ดร.ไพบูลย์ เสรีวิวัฒนา กรรมการตรวจสอบ 4/4

  ดร.ภิรมย์ แจ่มใส กรรมการตรวจสอบ 4/4

7.  คณะกรรมการตรวจสอบได้ปฏิบัติหน้าที่ตามกฏบัตรที่รับอนุมัติจากคณะกรรมการบริษัท

คณะกรรมการตรวจสอบได้เสนอต่อคณะกรรมการบริษัท ให้แต่งตั้งดร. วิรัช อภิเมธีธำรง
ผู้สอบบัญชีรับอนุญาต เลขทะเบียน 1378 และ/หรือ นายชัยกรณ์ อุ่นปิติพงษา
ผู้สอบบัญชีรับอนุญาตเลขทะเบียน 3196 และ/หรือ นายอภิรักษ์ อติอนุวรรตน์
ผู้สอบบัญชีรับอนุญาตเลขทะเบียน 5202 แห่ง สำนักงาน ดร. วิรัช แอนด์ แอสโซซิเอทส์
เป็นผู้สอบบัญชีของบริษัทสำหรับรอบปีบัญชีสิ้นสุดวันที่ 31 ธันวาคม 2554
ซึ่งการแต่งตั้งผู้สอบบัญชีและค่าสอบบัญชีขึ้นอยู่กับการอนุมัติของผู้ถือหุ้นในการประชุมสามัญประจำปีที่จะมีขึ้นในวันที่
20 เมษายน 2554

[]

นายชัย จรุงธนาภิบาล

ประธานกรรมการตรวจสอบ